《写厅壁桃源图》
明代·熊卓

圣皇御海宇，邈无夷夏分。群才争洗濯，凤凰游中原。

乘时佐休治，史籍腾清芬。闻有武陵源，流水隔尘喧。

当时避秦者，此地忘朝曛。花飞嵓畔雨，月落松间云。

引领无翊戴，低头麋鹿群。住世长子孙，徒喧晋宋文。

悠悠竟芜没，遗踪安足论。

作者简介：（1463—1509）明江西丰城人，字士选。弘治九年进士。授平湖知县，擢监察御史，多所奏劾。正德初，刘瑾柄政，被勒令致仕。有《熊士选集》。